《捣衣篇》
明代·蔡羽

夜迢迢，草白露，寒衣未曾絮。
碧杵白玉床，桂花新水香，长廊曳杵踏月光。
莎鸡出户萤入房，金井梧桐生夜凉。
凉风起，声转促，绣阁琼窗灭红烛。
凄凄玉关情，秋来乱心曲。
乱心曲，其奈何？银河咫尺愁风波，何况桑乾道路多。

作者简介：（?—1541） 明苏州府吴县人，字九逵，以居洞庭西山，称林屋山人，又称左虚子。乡试十四次皆落第，由国子生授南京翰林孔目。好古文，师法先秦、两汉，自视甚高，所作洞庭诸记，欲与柳宗元争胜。有《林屋集》、《南馆集》。